In die moderne eeu waarin ons onsself bevind, is belesenheid 'n maatstaf waaraan die mens gemeet word. Lees kan beskou word as die primêre metode waardeur inligting versamel word en kennis opgedoen word. Lees is veel meer as net die herkenning van woorde. Dit is 'n holistiese proses wat die kind in sy totaliteit betrek.
'n Kind wat nie goed kan lees nie, sukkel om goed te leer. HTS Daniel Pienaar het in 2009 na intensiewe navorsing besluit om die LECTOR SA leesprogram vir die skool aan te koop om die leerders van die skool se leespotensiaal te verbeter.
Lees maak onbekende wêrelde vir ons kinders oop en verbreed hulle kennis op alle vlakke. Lees is 'n vaardigheid wat deur enige kind aangeleer en verbeter kan word!